Vanuse- ja generatsiooniproblemaatika on selle teatri puhul üldse omaette (ja natuke delikaatne) teema. Pretsedenditu juhtumina  eesti uuemas teatriloos moodustus lasteteatri trupp valdavalt samaealistest inimestest. On olnud kuulda hääli, kes pooldavad «suletud ringi», jätkamist sama kooli samaealiste tsunftis, ja neid, kes pooldaksid julgemalt uusi tuuli ja tegijaid. Oponeeriksin siinkohal pisut «tõupuhtuse teoreetikutele». Sest üheealisel näitetrupil tuleb lisaks ühisele noorusele üle elada ka ühine keskiga ja ühine eluõhtugi.